সিন্দুকছড়ি ইউনিয়ন

সিন্দুকছড়ি বাংলাদেশের খাগড়াছড়ি জেলার অন্তর্গত গুইমারা উপজেলার একটি ইউনিয়ন।

 অবস্থান ও সীমানা 
গুইমারা উপজেলার দক্ষিণ-পূর্বে সিন্দুকছড়ি ইউনিয়নের অবস্থান। এ ইউনিয়নের পূর্বে মহালছড়ি উপজেলার মহালছড়ি ইউনিয়ন ও মাইসছড়ি ইউনিয়ন, উত্তরে হাফছড়ি ইউনিয়ন, পশ্চিমে হাফছড়ি ইউনিয়ন ও লক্ষ্মীছড়ি উপজেলার দুল্যাতলী ইউনিয়ন এবং দক্ষিণে লক্ষ্মীছড়ি উপজেলার দুল্যাতলী ইউনিয়ন অবস্থিত।

 জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৮,৯৮৫ জন। এর মধ্যে ৫,৫০১ জন বৌদ্ধ, ২,৫৮৭ জন হিন্দু, ৮৮৬ জন মুসলিম, ১১ জন খ্রিস্টান ।https://bbs.portal.gov.bd/site/page/b432a7e5-8b4d-4dac-a76c-a9be4e85828c

নৃতাত্ত্বিকভাবে ১,১৫১ জন বাঙালি, ৪,২৬১ জন‌ মারমা, ২,৩৬০ জন ত্রিপুরা, ১,২১০ জন চাকমা ও ৩ জন অন্যান্য।

 প্রশাসনিক কাঠামো 
সিন্দুকছড়ি ইউনিয়ন গুইমারা উপজেলার আওতাধীন ৩নং ইউনিয়ন পরিষদ, তবে পূর্বে এটি মহালছড়ি উপজেলাধীন ৫নং ইউনিয়ন পরিষদ ছিল। এ ইউনিয়নের প্রশাসনিক কার্যক্রম গুইমারা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।

 দর্শনীয় স্থান 
 প্রাকৃতিক ঝর্ণা - সিন্দুকছড়ি মুসলিম পাড়া ও মুড়াপাড়া নামক গ্রামের মাঝ দিয়ে বয়ে চলা ছড়াটির (খাল) ডান পাশেই এর অবস্থান।

 আরও দেখুন 
 গুইমারা উপজেলা
 গুইমারা থানা
 খাগড়াছড়ি জেলা

 তথ্যসূত্র 

 বহিঃসংযোগ 

বিষয়শ্রেণী:গুইমারা উপজেলার ইউনিয়ন